Betogers versper paaie in RoodepoortArgieffoto Betogers in Roodepoort, Johannesburg, het Donderdagoggend paaie in die gebied met klippe en brandende bande versper. “Motoriste word versoek om van alternatiewe roetes gebruik te maak, die betogers gooi klippe na verbygaande voertuie,” het senior supt. Wayne Minnaar, die woordvoerder van die Johannesburgse metropolisie, gewaarsku. Volgens Minnaar moet motoriste gebruik maak van Albertina Sisulu-, Impala- en Ontdekkersweg. Verkeersvloei van Randfontein en Krugersdorp, wes van Johannesburg, word erg beïnvloed.